
[bookmark: _Hlk180411306]Paste GEORGIA si ARMENIA: Intre Caucaz si traditii
Erevan – Lacul Sevan – Dilijan – Tbilisi – Mtskheta – Sighnaghi & Muntii Caucaz – Vardzia – 
Gyumri – Muntele Ararat – Cheile Azat – Garni – Erevan

Wizz Air | 8 zile | 1549 EUR 
Perioada: 30 Aprilie – 07 Mai 2027 

Armenia si Georgia ne invita intr-o calatorie prin istoria si cultura profunda a Caucazului, de la lacul Sevan si vechile manastiri armenesti pana la strazile pline de istorie din Tbilisi, podgoriile din Kakheti si spectaculoasa Vardzia, sculptata in stanca. Descoperim locuri de patrimoniu, gustam vinuri georgiene si coniac armenesc, ne apropiem de traditiile locale de Paste si ascultam un moment coral in atmosfera aparte a manastirii Geghard. In aceasta perioada a anului, calatoria dobandeste o frumusete aparte: sarbatorile pascale ne ofera ocazia de a intalni Armenia si Georgia dincolo de peisaje si monumente, prin credinta, traditii si oameni.









Atractii uimitoare si experiente captivante:

· Pastele in Caucaz – traditii locale si degustari de sarbatoare: Participam la o experienta locala de Paste, cu vopsirea oualor si degustarea preparatelor traditionale, alaturi de o familie din Georgia.
· Vardzia – orasul medieval sculptat in stanca: Exploram spectaculosul oras-cetate rupestru din secolul al XII-lea, cu biserici, tuneluri si incaperi sapate direct in versant.
· Vin georgian si brandy armenesc – gustul Caucazului: Degustam vinuri locale intr-o crama traditionala din Kakheti, descoperim stravechea metoda de vinificatie in vase de lut qvevri si savuram o degustare de brandy armenesc, una dintre specialitatile regiunii.
· Aventura in defileul Azat: Coboram cu vehicule 4x4 in defileul Azat pentru a descoperi spectaculoasele formatiuni de bazalt cunoscute drept Simfonia de Pietre.

Orar de zbor – compania Wizz Air
Bucuresti – Erevan – Bucuresti
	Data plecare
	Plecare
	Sosire
	Ora plecare
	Ora Sosire

	30.04.2027
	Bucuresti, H. Coanda
	Erevan
	14:30
	17:55

	07.05.2027
	Erevan
	Bucuresti, H. Coanda
	11:50
	13:45


                *Orarul de zbor si compania aeriana pot suferi modificari.
Ziua 1 | 30 Aprilie:  Bucuresti – Erevan
Intalnire cu insotitorul de grup la Aeroportul Otopeni la ora 12:30 si imbarcare pentru zborul catre Armenia. Sosire pe aeroportul din Erevan la ora 17:55. Bine ati venit in capitala Armeniei – Erevan, unul dintre cele mai vechi orase locuite continuu din lume, cu o istorie de peste 2.800 de ani. Transfer la hotel si cazare la hotel Ani Grand 4* sau similar in Erevan.

Ziua 2 | 01 Mai: Erevan – Lacul Sevan – Dilijan - Tbilisi
Mic-dejun. Pornim spre Perla Armeniei – Lacul Sevan, care ocupa peste 10% din suprafata tarii. Ne oprim pentru a admira panorama asupra unuia dintre cele mai inalte lacuri montane din lume, apoi vizitam Manastirea Sevanavank. Ridicata in secolul al VII-lea pe locul unui fost templu pagan, manastirea este un important reper al istoriei crestine a Armeniei. Nota: Accesul presupune urcarea a aproximativ 250 de trepte.
Continuam spre Dilijan, supranumit Elvetia Armeniei, un oras inconjurat de paduri si munti. In Orasul Vechi descoperim case traditionale cu balcoane din lemn sculptat si terase specifice secolului al XIX-lea, care pastreaza atmosfera si mestesugurile locale. Calatoria continua spre Manastirea Haghpat, inclusa in Patrimoniul Mondial UNESCO si unul dintre cele mai importante centre spirituale si culturale ale Armeniei medievale. Ansamblul monastic se remarca prin arhitectura sa si prin rolul important pe care l-a avut in dezvoltarea culturii si educatiei armenesti. Servim pranzul la un restaurant local, apoi continuam spre granita cu Georgia. Nota: La punctul de frontiera vom cobori din autocar si vom traversa zona de control pe jos, impreuna cu bagajele personale. Pentru un plus de confort, recomandam utilizarea unui troler. Dupa finalizarea formalitatilor, procedura care poate dura aproximativ o ora, in functie de aglomeratie, vom fi intampinati de noul autocar si de ghidul local, cu care vom continua calatoria.
Seara, ne asteapta o cina de bun venit, insotita de un spectacol traditional folk. Cazare la hotel Astoria 4* sau similar in Tbilisi.

Ziua 3 | 02 Mai: Tbilisi – Mtskheta 
Mic-dejun. Incepem turul orasului la Biserica Metekhi, de unde avem o frumoasa perspectiva asupra orasului vechi si a raului Mtkvari. Descoperim strazile istorice din Tbilisi, cu balcoane din lemn, cladiri cu arhitectura specifica si o atmosfera in care se imbina traditia cu influentele moderne. Vom vizita cateva dintre cele mai importante obiective ale capitalei georgiene: Catedrala Sioni, Biserica Anchiskhati, vechiul Karavansaray, Sinagoga, Podul Pacii, Teatrul de Marionete si monumentul Cronica Georgiei. Continuam cu o plimbare cu telecabina din Parcul Rike pana la Fortareata Narikala, urmata de o plimbare prin cartierul bailor cu sulf, unul dintre cele mai cunoscute simboluri ale orasului, remarcat prin cupolele sale de caramida si decorurile traditionale. Pornim apoi spre Mtskheta, vechea capitala a Georgiei si unul dintre cele mai importante centre spirituale ale tarii. Vizitam Manastirea Jvari, construita in secolul al VI-lea, de unde avem o panorama asupra orasului si a confluentei raurilor Mtkvari si Aragvi, si Catedrala Svetitskhoveli, ridicata in secolul al XI-lea. Considerata una dintre cele mai importante opere de arhitectura religioasa georgiana, catedrala este legata, potrivit traditiei, de camasa lui Hristos. Ambele monumente fac parte din Patrimoniul Mondial UNESCO. Incheiem ziua cu o experienta dedicata traditiilor pascale georgiene. Vom fi oaspetii unei familii locale, unde vom vopsi oua si vom descoperi obiceiurile de Paste, intr-o atmosfera autentica si apropiata de traditiile locului. Cazare la hotel Astoria 4* sau similar in Tbilisi.

Ziua 4 | 03 Mai: Tbilisi – Sighnaghi
Mic-dejun. Astazi ne indreptam spre Kakheti, cea mai cunoscuta regiune viticola a Georgiei, renumita pentru podgoriile sale, vinurile locale si ospitalitatea locuitorilor. Aici, traditia vinificatiei are o istorie de peste 8.000 de ani, iar metoda traditionala de producere a vinului in vase de lut qvevri face parte din Patrimoniul Cultural Imaterial UNESCO. Vizitam Manastirea Bodbe, unul dintre cele mai importante locuri religioase din Georgia, unde se afla mormantul Sfintei Nino, considerata cea care a adus crestinismul in Georgia. Continuam spre Sighnaghi, pitorescul orasel-fortareata supranumit Toscana Georgiei. Fondat in secolul al XVIII-lea, orasul si-a pastrat in mare parte arhitectura traditionala, strazile pietruite si zidurile fortificate. Ne plimbam prin centrul istoric si admiram panorama asupra Vaii Alazani, cu Muntii Caucaz in fundal. La o crama traditionala din Kakheti ne asteapta pranzul si o degustare de vinuri locale, inclusiv vinuri produse in qvevri. Vom afla mai multe despre metodele traditionale de vinificatie si despre cultura vinului georgian, pastrata si transmisa de-a lungul generatiilor. Ne intoarcem in Tbilisi si ne bucuram de timp liber. Cazare la hotel Astoria 4* sau similar in Tbilisi.









Ziua 5 | 04 Mai: Tbilisi – Tsalka - Vardzia
Mic-dejun. Parasind Tbilisi, traversam regiunea Tsalka, unde peisajul se schimba treptat, iar platoul vulcanic al Caucazului Mic se deschide in vai largi, presarate cu lacuri de un albastru intens. Continuam spre Vardzia, impresionantul oras medieval sapat in stanca, datand din secolul al XII-lea si considerat una dintre cele mai importante creatii ale arhitecturii medievale georgiene. Drumul ne poarta prin peisajele Vaii Mtkvari, unde putem observa terase medievale folosite odinioara pentru livezi si podgorii. Facem un scurt popas pentru fotografii la Fortareata Khertvisi, construita in secolul al X-lea. Vardzia a fost conceputa ca un adevarat oras in stanca si a adapostit, in perioada sa de apogeu, zeci de mii de locuitori. Cutremurele si invaziile au afectat de-a lungul timpului complexul, insa au ramas numeroase spatii sapate in stanca: biserici, chilii, trapeze, crame, locuinte si alte incaperi legate printr-o retea de tuneluri. Punctul central al vizitei este Biserica Adormirea Maicii Domnului, construita in secolul al XII-lea si decorata cu fresce remarcabile, printre care se numara si reprezentarea reginei Tamar, una dintre cele mai importante figuri ale istoriei Georgiei. La finalul zilei, vom cina la un restaurant-agro local, unde vom savura pastrav pescuit din raul din apropiere, preparat in stil traditional. Cazare la hotel Vardzia Resort 4*.

Ziua 6 | 05 Mai:  Vardzia – Gyumri - Erevan
Mic-dejun. Dimineata ne indreptam spre granita cu Armenia, prin punctul de frontiera Bavra. Dupa formalitatile de frontiera, vom schimba autocarul si ghidul local. Traversarea frontierei poate dura aproximativ o ora, in functie de aglomeratie. Ajungem in Gyumri, al doilea oras ca marime al Armeniei si unul dintre cele mai importante centre culturale ale tarii. In timpul turului de oras descoperim arhitectura specifica secolelor XVIII-XIX si atmosfera locala, dar si cateva dintre cele mai importante repere ale orasului. Vizitam Biserica celor Sapte Rani, un monument unic prin faptul ca adaposteste cinci altare dedicate diferitelor comunitati religioase care au trait aici de-a lungul timpului. Servim pranzul la un restaurant local, unde vom degusta vin armenesc si preparate traditionale de Paste. Continuam spre Etchmiadzin, centrul spiritual al crestinismului si vizitam Catedrala, construita in anii 301–303 si inclusa in Patrimoniul Mondial UNESCO. Considerata una dintre cele mai vechi catedrale crestine din lume, aceasta impresioneaza prin arhitectura sa si prin frescele realizate si restaurate de-a lungul secolelor. Ultima oprire este la Catedrala Zvartnots, construita in secolul al VII-lea si inclusa in Patrimoniul Mondial UNESCO. Ruinele sale, excavate si partial reconstruite la inceputul secolului XX, pastreaza elementele unei arhitecturi remarcabile pentru perioada medievala. Incheiem ziua cu o vizita la fabrica Ararat, unde descoperim istoria si procesul de productie al celebrului brandy armenesc. Vom afla mai multe despre etapele de maturare si productia acestei bauturi, apoi vom incheia vizita cu o degustare de trei tipuri de coniac armenesc. Continuam spre Erevan. Cazare la hotel Ani Grand 4* sau similar in Erevan.

Ziua 7 | 06 Mai: Erevan - Cheile Azat - Garni
Mic-dejun. Incepem ziua cu un tur al orasului Erevan, descoperind principalele repere ale capitalei – Opera, Lacul Lebedelor, Northern Avenue si Piata Republicii – si admirand, daca vremea permite, panorama asupra Muntelui Ararat. Continuam spre Garni, cunoscut pentru templul pagan din secolul I, singurul templu de acest tip pastrat dupa crestinarea Armeniei. Aflat intr-un cadru natural spectaculos, templul domina defileul raului Azat si muntii din jur. Servim pranzul la un restaurant local, unde vom descoperi si traditia prepararii lavash-ului, painea traditionala armeana inclusa in Patrimoniul Cultural Imaterial UNESCO. Coboram apoi in Defileul Azat cu vehicule 4x4 locale pentru a descoperi Simfonia Pietrelor, o formatiune spectaculoasa de coloane de bazalt create in urma racirii lente a lavei vulcanice. Ultima vizita a zilei este la Manastirea Geghard, complex monastic din secolul al IV-lea, inclus in Patrimoniul Mondial UNESCO. O parte dintre biserici si incaperi sunt sapate direct in stanca, iar ansamblul este inconjurat de versantii spectaculoasi ai Defileului Azat. Intoarcere la hotel. Cazare la hotel Ani Grand 4* sau similar in Erevan.

Ziua 8 | 07 Mai: Erevan - Bucuresti
Mic-dejun si transfer catre aeroportul din Erevan pentru zborul spre Bucuresti. Decolare la ora 11:50, cu sosire pe Aeroportul Henri Coanda la ora 13:45.




	TARIFE:
	calculate pentru un grup de 20 de platitori


   1549 euro/ adult in camera dubla;  Supliment: 270 euro in camera single
   Reducere:  - 50 euro adult a 3-a persoana in camera dubla cu pat suplimentar; 
                        -250 euro copil 2-11 ani cu 2 adulti in camera

	Servicii INCLUSE:
	 NU SUNT INCLUSE:

	
· Bilet de avion Bucuresti – Erevan – Bucuresti, compania Wizz Air; 
· Taxe de aeroport, bagaj de mana 8kg  si bagaj de cala 20 kg;
· Transport cu autocar local conform itinerarului;
· Cazare 7 nopti astfel:
1 noapte la hotel Ani Grand 4* sau similar Erevan
3 nopti la hotel Astoria 4* sau similar Tbilisi
        1 noapte la hotel Vardzia Resort 4* sau similar Vardzia
        2 nopti la hotel Ani Grand 4* sau similar Erevan
· Mese: 7 x mic-dejun, 5 x pranz si 2 x cina 
· Tururi si excursii conform programului:
Tururi de oras in Erevan si Tbilisi;
Vizita la Lacul Sevan, Dilijan si manastirea Haghpat;
Mtskheta, cu manastirile Jvari si Svetitskhoveli;
Orasul medieval Sighnaghi cu panorama asupra vaii Alazani;
Platoul vulcanic Tsalka si orasul rupestru Vardzia;
Tur de oras in Gyumri;
Etchmiadzin si Zvartnots, obiective incluse in patrimoniul UNESCO;
Excursie cu vehicule 4x4 in defileul Azat, la Simfonia de Pietre;
Vizita la Garni si Manastire Geghard
· Experienta traditionala de Paste, cu vopsirea oualor si degustarea preparatelor pascale alaturi de o familie locala;
· Degustare de vinuri georgiene intr-o crama traditionala din Kakheti;
· Vizita si degustare la fabrica Ararat de coniac;
· Biletele de intrare la obiectivele mentionate in program;
· Ghizi locali de limba engleza conform programului;
· Insotitor roman de grup.
	
· Asigurare medicala si storno de calatorie (Recomandata!): Se poate incheia odata cu contractul de comercializare a pachetului de servicii turistice;
· Alte mese si bauturi decat cele mentionate in program;
· Bacsisuri pentru prestatorii locali (ex: soferi, personal hotelier, ghizi): aprox 40 eur /persoana se practica, se achita la sosirea in tara de destinatie.



GRUP standard: 20 persoane. Pentru un grup de 19-15 persoane, pretul se majoreaza cu 100 EURO/persoana pretul se recalculeaza sau circuitul se reprogrameaza. De asemenea, in cazul unui grup mai mic decat grupul standard, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Pentru o rezervare ferma, va rog sa ne transmiteti urmatoarele date:
· Numele si prenumele complete si corecte, asa cum apar in cartea de identitate sau in pasaport.
· Adresa de resedinta, adresa de e-mail si numar telefon.
Intrucat protectia datelor cu caracter personal este foarte importanta pentru noi, va rugam sa transmiteti aceste informatii, precum si copiile documentelor oficiale (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.

CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 31 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 31 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 30 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).

	INFORMATII
	UTILE


[bookmark: _Hlk180580329]
DOCUMENTE de calatorie: CARTE DE IDENTITATE sau PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions     
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.

OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea.
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util.
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Asezarea in autocar se face in ordinea inscrierii, incepand cu a doua bancheta; suplimentul de single nu confera loc dublu in autocar.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.

OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Insotitorul de grup poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.

IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.





Prezentul document este parte integrate a contractului de prestari servicii.

